Nizam Razak

Mohd Nizam bin Abdul Razak  (Jawi: محمد نظام بن عبدالرازق‎; 14 Ogos 1983) merupakan seorang juruanimasi, pengarah dan pelakon suara Malaysia. Beliau terkenal sebagai pencipta dan pengarah siri animasi BoBoiBoy dan francaisnya serta sebagai pengasas Animonsta Studios.http://uncle-bugs.blogspot.my/2015/04/nizam-razak.html Beliau merupakan lulusan dalam bidang komunikasi massa di Universiti Multimedia. 

Kehidupan awal
Nizam dilahirkan pada 14 Ogos 1983 di Muar, Johor dan dibesarkan di Duyung, Melaka Tengah, Melaka, merupakan anak sulung daripada dua beradik, beliau mempunyai seorang adik perempuan. Beliau memulakan minatnya dalam dunia animasi apabila beliau membaca komik seperti Dragonball dan Doraemon semasa sekolah rendah, dan Ujang dan Alam Perwira sewaktu usia remajanya.Rozana Sani (18 April 2016).
 Chasing the dream in animation New Straits Times. Dicapai pada 25 Mei 2017. 

Kerjaya animasi
Sekitar 1997 apabila internet mula didapati di Malaysia, Nizam mula mempunyai kepentingan dalam reka bentuk grafik melalui kumpulan sembang secara dalam talian, 16rulz. Pada 2001, beliau mendaftar untuk pengajian asas di Fakulti Multimedia Kreatif dan mendaftarkan diri di Universiti Multimedia (MMU) di Cyberjaya.

Dalam tahun kedua program ijazah, beliau mengambil jurusan animasi filem kerana "ia adalah sesuatu yang baru". Pada tahun 2005, Nizam lulus dengan ijazah kelas pertama dan merupakan pelajar terbaik di dalam kelas. Beliau pernah bekerja selama empat bulan untuk sebuah syarikat di Damansara Perdana yang membangunkan animasi untuk pasaran China.

Pada tahun 2009, Nizam bersama-sama dengan Kee Yong Pin, Safwan Karim dan Anas Abdul Aziz menubuhkan syarikat animasinya sendiri yang diberi nama Animonsta Studios. Syarikat ini menerbitkan siri animasi BoBoiBoy untuk siaran di TV3 di mana beliau berkhidmat sebagai pengarah, pelakon suara dan penulis.Diana Surya Abd Wahab (8 November 2011). Nizam pencetus BoBoiBoy Sinar Harian. Dicapai pada 25 Mei 2017. Kejayaan BoBoiBoy juga turut mencetuskan filem BoBoiBoy: The Movie dan terbitan turunan BoBoiBoy Galaxy"Kenapa BoBoiBoy menjadi BoBoiBoy Galaxy, 13 rahsia didedahkan" The Vocket. 6 Disember 2016.  Dicapai pada 6 Disember 2016. serta kesinambungannya, BoBoiBoy Movie 2."Penuh Emosi & Kejutan Berganda! Ini Perkara Anda Perlu Tahu Sebelum Menonton BoBoiBoy Movie 2" Gempak. 23 July 2019. Retrieved on 25 July 2019.

Pada Jun 2023, beliau telah diberikan pengiktirafan oleh Tatler Asia sebagai "Gen.T (Malaysia)" kerana mencipta animasi kesayangan Malaysia (BoBoiBoy dan Mechamato).

Kehidupan peribadi
Beliau berkahwin dengan Ezdiani binti Ahmad Fauzi pada 2004 dan dikurniakan tiga orang anak.

Filemografi
TahunTajukPenciptaPengarahPenulisPenerbitPeranan suaraCatatan2007–2009Upin & IpinMusim 1-32009Geng: Pengembaraan BermulaJuga sebagai penyunting dan kesan khas2011–2016BoBoiBoyPapa Zola dan Bago GoMusim 1-32016BoBoiBoy: The MoviePapa ZolaJuga sebagai penyunting dan pemilihan pelakon2016-kiniBoBoiBoy GalaxyPapa Zola dan Bago GoMusim 1 & 22018-2022Fly With YayaPencipta watak Yaya2019BoBoiBoy Movie 2Papa Zola2019-kiniPapa PipiPapa Zola2021-kiniMechamatoBago Go dan BulaJuga sebagai penyunting2022Mechamato MovieBago Go dan Bula2025Papa Zola: The MoviePapa ZolaDalam produksi2026BoBoiBoy Movie 3: Gur'latan

Anugerah dan penghargaan
2023
 Tatler Asia: Gen.T (Malaysia)

2012
 NEF-AWANI: BoBoiBoy - Favourite E-Community 2011
 UITM: Tokoh Inovasi 2012
 KERAJAAN NEGERI JOHOR: Ikon Belia Johor 2012

2011
 TOKOH MERDEKA DAN HARI MALAYSIA 2011: Tokoh Negara in conjunction with Hari Kemerdekaan ke 54 and Hari Malaysia.
 Anugerah Karyawan Animasi Malaysia (ANIMAS): BoBoiBoy was awarded for the best theme music, best background score and best script.
 NEF-AWANI: Animonsta Studios - Best Start-up Company

2010
 12th TBS DigiCon6: BoBoiboy - 1st Place Regional Award

2009
 Kids Film Festival: GENG - Viewers Choice Award.
 Shout Awards: Upin&Ipin - Best TV Chemistry Award.

2008
 MSC Malaysia APICTA 2008: Best of Media Entertainment Category - Merit Award

2007
 MSC APICTA 2007: Best Start-Up Company APICTA
 Kuala Lumpur International Film Festival 2007: Upin&Ipin - Best Animation
 APICTA 2007: Best in Media and Entertainment - Best of Start-up Companies (2nd Place)

2006
 Anugerah Filem Pendek: Best Director (Animation), Best Animated Film, Best Short Film

2005
 APICTA 2005: Best Of Tertiary Student Projects
 Malaysian Video Awards: Best of 10th MVA 2005 - Best Short Animated Film (Open Category)
 MSC-APICTA 2005: Best of Tertiary Student Project - Creative Multimedia
 MMU Creative Pixels: Best of Multimedia University Collection 2005
 MMU-SGI Exellence Award 2005: Best Student of Faculty Creative Multimedia
 MMU Creative Multimedia Degree Course: Best Student of Faculty Creative Multimedia, First Class Honours Degree (3.72/4.00), 7 Dean’s Awards (Multimedia University)

Lihat juga
 Animonsta Studios

Rujukan

Pautan luar





Kategori:Kelahiran 1983
Kategori:Orang hidup
Kategori:Pelakon suara Malaysia
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Muar
Kategori:Orang dari Johor
Kategori:Alumni Universiti Multimedia
Kategori:Juruanimasi Malaysia